Odense Adresse-Contoirs Efterretninger, 1842-08-11
Udlandet. Ostindien og China. De engelske Blade ere ikke rigtig enige om hvad den brittiske Generalgouvernør i Ostindien vil gjøre: medens Nogle – som i Gaarsavisen antydet - erklære, at han vil rømme Afghanistan og trække samtlige Tropper tilbage bag Jndusfloden, paastaae Andre, at denne Tilbagetrækning af Tropperne ikkun er en Krigslist og at Gouvernøren med det Første agter igjen at besætte Kabul. J den afdøde General Elphinstones i Gaarsavisen omtalte Dagbog, hvori der skal være beviist, at Sir M Naghten selv først havde paatænkt at myrde Akbhar Khan og de afghaniske Høvdinger, hedder det ifølge bombayske Tidender: "Naghten havde Dagen før han blev myrdet af Akbhar Khan befalet Elphinstone, at holde to Regimenter parate. Hvortil spurgte E. "Det kommer ikke Dem ved, svarede M. Naghten, hold blot Regimenterne i Beredskab, saa skal Komplottet snart bryde ude hvortil E. svarede: Komplot, det er et ondt varslende Ord i Afghanistan, Og virkelig skal Naghten have havt til Hensigt at myrde Høvdingerne, men disse fik det at vide og forekom ham, idet den Overste af dem, Akbhar Khan, affyrede sin Pistol paa Engellænderen. Efterretningerne fra Kabul ere heller ikke tydelige, ifølge Nogles Udsagn er Akbhar bleven slaaet tilbage, men Andre sige, at han har seiret, dog deri ere Alle enige: at Borgerkrigen i Kabul er i fuld Gang De engelske Fanger ere ankomne til Dschellalabad og skulle befinde sig temmelig vel, i samme By er GeneralElphinstones Liig bleven begravet. (Elphinstone var tidligere Kammerherre hos Kong William IV, var en midaldrende, dannet, men forgjældet Hofmand og forfattes efter egen Ansøgning til Ostindien, for at forbedre sine Finantser; denne Tidendes Læsere ville maaskee erindre, at der, dengang Talen var om Valget af en Gemal til Dronning Victoria, i enkelte engelske Aviser gik det flane Rygte, at den ungdommelige kongelige Jomfru alt tidligt skulde have fattet Godhed for Elphinstone – er vittig, tapper, men abgenutte og i Sammenligning gammel Mand.) Akbhar skal for Udleverelsen af Fangerne have forlangt 1) 8000 Pd. Sterling strax, 2) en aarlig Livrente for sig af 20,000 Pd., 3) sin Fader Dost Mahommeds Frigivelse, og 1) for sig selv Anerkjendelse som Konge af Afghanistan samt Britternes Rømning udaf det afghaniske Rige. Den brittiske General England er for Tiden hos General Nott i Kandahar, hvor der saavelsom i Dschellalabad er forsamlet 10,000 Md.,men som ikke kunne marschere af Mangel paa Kameler. Der er alt opoffret 70,000 Kammeler til den afghaniske Krig; Jndien er nu saa udtømt, at Man maa skaffe sig disse i hine Egne uundværlige Dyr fra Arabien og Persien. Tabet af 70,000 Kameler kan i hine Zoner sammenlignes med Tabet af ligesaamange smaa Transportskibe. - J Calcutta rasede den 3 Juni en frygtelig Orkan: 40 Skibe gik under og mange Mennesker omkom. Jndigo-Beretningerne lyde ikke gunstigt: paa Java er der avlet 600,000 Pund mindre end ifjor. - Efterretningerne fra China naae til den 12 April. Da Angrebet paa Ningpo var mislykkedes for Chineserne, søgte de at afbryde Britternes Proviantering, men Sir Gough afsendte 1100 Mand til Tøi-i, hvor Chineserne, 7000 Mand stærke, havde deres Leir. Efter tapper Modstand maatte Asia terne vige for den overleque europæiske Krigskunst. Man siger, at Keiseren har tilbudt Engellænderne 40 Mill. Dollars i Skadeserstatning for Krigsomkostningerne og for det afleverede Opium, saafremt Engellænderne ville rømme China. Efter anstillet Beregning have Britterne allerede dræbt 8000 Chinesere og erobret 1819 Kanoner. J Canton er der blevet henrettet 11 Opiumssmuglere. Saaledes berettes det i det Mindste i Neue Zeitung.